|  |  |
| --- | --- |
|  |  *See artikkel räägib erakonnast; kultuurilise liikumise kohta loe artiklist EESTI 200* |

---

**Eesti 200** on Eesti liberaalne erakond, mis loodi 3. novembril 2018.

Erakond sai alguse poliitilisest liikumisest, mille manifest ilmus ajalehes Postimees 2. mail 2018. Manifesti autorid on Priit Alamäe, Indrek Nuume, Küllike Hein, Kristina Kallas ja Kristiina Tõnnisson. Autorite sõnul on Eesti 200 ülesanne Eesti riigi pikaajalistele probleemidele tähelepanu juhtimine ja omapoolsete lahenduste ja reformiideede väljapakkumine.

Ajalugu
-------

### Liikumise sünd

2017. aasta jooksul hakkasid inimesed kogunema, et arutada Eesti tuleviku küsimusi. Formaalselt võib lugeda sünniajaks 2. maid 2018, mil ilmus Eesti 200 manifest. Liikumise manifestis seisab, et autorid teevad ettepaneku moodustada poliitiline liikumine, kuhu on koondunud Eesti arengusse panustada soovivad inimesed, eesmärgiga pakkuda praegustele poliitiliste erakondadele ideelist konkurentsi ja julgeid mõtteid Eesti paremaks ehitamisel. Liikumise algatajad soovivad manifesti kohaselt "vaadata kaugemale kui üks valimistsükkel", kuna nende hinnangul on ainult nii "võimalik ehitada 200-aastast Eestit".

Juuni keskpaigas avalikustatud Turu-uuringute AS uuringu kohaselt oli valmis Eesti 200 poolt järgmistel Riigikogu valimistel kaaluma hääletamist 15% valijatest.

30. mail 2018 alustas Igor Taro tegevust Eesti 200 regionaalelu koordinaatorina ning 7. juunil kinnitasid Eesti 200 algatajad, et poliitilise liikumise tegevjuhiks saab Henrik Raave. 8. juunil registreerisid manifesti autorid poliitilise liikumisena omanimelise mittetulundusühingu. MTÜ Eesti 200 asutajaliikmed on Kristina Kallas, Priit Alamäe, Kristiina Tõnisson, Indrek Nuume, Igor Taro ja Henrik Raave. Mittetulundusühingu nõukogu esimeseks juhiks valiti Kristina Kallas.

### Erakonna loomine

3. novembril 2018 toimunud erakonna asutamiskoosolekul valiti erakonna juhatus, kuhu kuulusid Priit Alamäe, Kadri Haller-Kikkatalo, Pirko Konsa, Margarita Källo, Lauri Luht, Nikita Lumijõe, Meelis Niinepuu, Liina Normet, Igor Taro, Margus Tsahkna, Kristiina Tõnnisson ja Tiit Elenurm. Erakonna esimeheks valiti Kristina Kallas. Otsustati osaleda erakonnana 2019. aasta parlamendivalimistel.

### Valimised

Erakond osales 2019. aasta Riigikogu valimistel ning sai 24 448 häält ehk 4,4%, jäi sellega alla 5% künnise ning Riigikokku ei pääsenud.

Eesti 200 osales täisnimekirjaga 2019. aasta Euroopa Parlamendi valimistel. Nimekirja eesotsas olid Lauri Hussar, Kristina Kallas ja Margus Tsahkna. Valimistel saadi 10 700 häält ehk 3,2% ning Euroopa Parlamenti ei pääsetud.

Eesti 200 osales 2021. aasta kohalike omavalitsuse valimistel, kus saadi volikogudes mandaadid Tallinna ja Tartu linnas, Viimsi, Saue, Rae, Harku, Saaremaa ja Jõelähtme vallas.

Eesti 200 fraktsioon XV Riigikogus 10. aprillil 2023
### Erakonna tegevus

10. oktoobril 2020 võttis erakond vastu uue programmi ja valis uue juhatuse. Erakonna esimeheks valiti Kristina Kallas. 22. novembril 2020 loodi ettevõtjate ühendus, loodud on ka kohalikke organisatsioone omavalitsustes. 2021. aasta seisuga on arvamusküsitluste järgi Eesti 200 populaarsuselt kolmas erakond ning valimistel hääletaks nende poolt umbes 15% valijatest.

15. oktoobril 2022 valiti Eesti 200 esimeheks Lauri Hussar. Partei juhatusse valiti Kristina Kallas, Margus Tsahkna, Kadri Napritson-Acuna, Marek Reinaas, Hendrik Johannes Terras, Kalev Stoicescu, Züleyxa Izmailova ja Aleksei Jasin.

Novembris 2023 teatas Lauri Hussar soovist taanduda erakonna esimehe kohalt, et keskenduda Riigikogu esimehe tööle. 19. novembril toimunud üldkoosolekul valis erakond esimeheks Margus Tsahkna.

Viited
------

1. ↑  Piret Ehin, Liisa Talving (2019). Estonia: A scene set by the preceding national election, kogumikus: Lorenzo de Sio; Mark Franklin; Luana Russo (toimetajad). The European Parliament Elections of 2019 (128−133). Rome: Luiss University Press – Pola Srl
2. 1 2  "BLOGI ja FOTOD | Eesti 200 moodustas partei. Erakonna esimeheks valiti Kristina Kallas" Delfi, 3. november 2018
3. ↑  "Uue poliitilise liikumise manifest: Eesti 200 vajab julgeid eestvedajaid" Postimees, 2. mai 2018
4. ↑  "Uue poliitjõu manifest täismahus! "Eesti 200" eestvedajad: Eesti ees seisvad probleemid on suuremad, kui praegu tahetakse tunnistada" Delfi, 03.05.2018
5. ↑  "Uuring: Eesti 200 poolt kaaluks hääletamist 15 protsenti valijatest" ERR, 14. juuni 2018
6. ↑  "Igor Taro asub vedama Eesti 200 tegevust maakondades" postimees.ee
7. ↑  "Eesti 200 tegevjuhiks saab Henrik Raave" err.ee
8. ↑  "Eesti 200 algatajad asutasid MTÜ" postimees.ee
9. ↑
10. ↑  Vabariigi Valimisteenistus (26. mai 2019). "2019 EP valimiste tulemused". *vvk.ee*. Vaadatud 8. jaanuaril 2020.
11. ↑  "Valimised". *kov2021.valimised.ee*. Vaadatud 8. veebruaril 2023.
12. ↑  Eesti 200 valis esimeheks Lauri Hussari. ERR, 15. oktoober 2022
13. ↑  Lauri Hussar astub Eesti 200 esimehe kohalt tagasi. ERR, 6. november 2023
14. ↑  Eesti 200 valis Margus Tsahkna uueks esimeheks. ERR, 11. november 2023

Välislingid
-----------

* Eesti 200 vajab julgeid eestvedajaid arvamus.postimees.ee, 2. mai 2018
* Lauri Hussar: miks ma toetan Eesti 200 algatust arvamus.postimees.ee, 6. mai 2018
* Kristina Kallas: mida varem eesti ja vene lapsed ühte kooli paneme, seda parem! maaleht.delfi.ee, 31. mai 2018
* Ettevõtja Meelis Niinepuu: kuidas tugevdada parlamenti? arvamus.postimees.ee, 13. juuni 2018
* Eesti 200 üks algataja Priit Alamäe: ümarpuitu ja ajusid ei tohi välja viia err.ee, 21. juuni 2018
* Eesti 200 liikumise eestvedaja Priit Alamäe: miks meid vaja on? ekspress.delfi.ee, 27. juuni 2018
* Margus Tsahkna: riigikogu tugevdamise reform arvamus.postimees.ee, 1. august 2018
* Jaak Madison: Eesti 200 vastu peaks huvi tundma kaitsepolitsei Eesti Päevaleht, 13. august 2018
* Pärtel-Peeter Pere: Eesti 200 tõus ja langus Postimees, 19. september 2018
* Priit Pullerits: miks Eesti 200 ei lenda? Postimees, 11. oktoober 2018
* "Eesti 200 teekond poliitikamaastikul: tõus ja langus" ERR, 7. november 2023

| * v
* r
Eesti erakonnad |
| --- |
| Riigikogu | 
Reformierakond (37) **·**  Konservatiivne Rahvaerakond (16) **·**  Eesti 200 (14) **·**  Sotsiaaldemokraatlik Erakond (9) **·**  Isamaa (8) **·**  Keskerakond (7) |
| Teised | 
Rohelised **·**  Ühendatud Vasakpartei **·**  Eesti Tulevikuerakond **·**  Vabaduspartei – Põllumeeste Kogu **·**  Parempoolsed **·**  KOOS |
| 
Eesti erakondade loend |